钦定古今图书集成/明伦汇编/氏族典/第498卷 > 《苏州府志》 > 缪大亨
## 钦定古今图书集成/明伦汇编/氏族典/第498卷 > 《苏州府志》 > 缪大亨

按《万姓统谱》：大亨，定远人。初起义兵，为元攻濠弗克，
元兵溃散，大亨独率其众二万，从元将屯横涧山，固
守月馀，乃率众降。自是从征屡有功，命同佥枢密院
事，守江淮，总制军民。为政宽简，民皆悦之。卒，朝廷遣
人祭其墓曰：“缪将军平生端直，在诸将中未尝有过，
今不见矣，惜哉！”